CELEX: 32009R1047
Language: fi
Date: 2009-10-19 00:00:00
Title: Neuvoston asetus (EY) N:o 1047/2009, annettu 19 päivänä lokakuuta 2009 , maatalouden yhteisestä markkinajärjestelystä annetun asetuksen (EY) N:o 1234/2007 muuttamisesta siipikarjanlihan kaupan pitämistä koskevien vaatimusten osalta

6.11.2009   
            
            
               FI
            
            
               Euroopan unionin virallinen lehti
            
            
               L 290/1
            
         
      NEUVOSTON ASETUS (EY) N:o 1047/2009,
   annettu 19 päivänä lokakuuta 2009,
   maatalouden yhteisestä markkinajärjestelystä annetun asetuksen (EY) N:o 1234/2007 muuttamisesta siipikarjanlihan kaupan pitämistä koskevien vaatimusten osalta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetussa neuvoston asetuksessa (EY) N:o 1234/2007 (2) (yhteisiä markkinajärjestelyjä koskeva asetus) vahvistetaan tietyt siipikarjanlihan kaupan pitämistä koskevat vaatimukset.
            
         
               (2)
            
            
               Asetuksen (EY) N:o 1234/2007 116 artiklassa säädetään, että siipikarjanliha-alan tuotteet on pidettävä kaupan mainitun asetuksen liitteen XIV säännösten mukaisesti.
            
         
               (3)
            
            
               Kaupan pitämistä koskevat vaatimukset kehitettiin siipikarjanlihan laadun ja sitä koskevien tietojen parantamiseksi ja siten kyseisen lihan myynnin edistämiseksi. Erityisesti tietyistä siipikarjanlihan kaupan pitämisen vaatimuksista 26 päivänä kesäkuuta 1990 annetulla neuvoston asetuksella (ETY) N:o 1906/90 (3) otettiin käyttöön elintarvikelainsäädännössä ollutta määritelmää täsmällisempi tuoreen siipikarjanlihan määritelmä, joka on ollut voimassa 1 päivästä heinäkuuta 1991. Kokemus osoittaa, että tämän määritelmän taustalla olevan ankaran periaatteen vahvistaminen ja määritelmän täsmentäminen entisestään on tarpeen.
            
         
               (4)
            
            
               Koska siipikarjanlihaa kulutetaan yhä enemmän raakalihavalmisteina ja lihavalmisteina, siipikarjanlihan kaupan pitämistä koskevien vaatimusten soveltamisala olisi laajennettava siipikarjanlihasta saatuihin raakalihavalmisteisiin ja lihavalmisteisiin.
            
         
               (5)
            
            
               Lisäksi CN-koodiin 0210 99 39 kuuluvan suolaliuoksessa olevan siipikarjanlihan olisi kuuluttava kaupan pitämistä koskevien vaatimusten soveltamisalaan.
            
         
               (6)
            
            
               Kokemus osoittaa, että tietyissä tapauksissa tuoreesta siipikarjanlihasta saadut raakalihavalmisteet voidaan helposti korvata tuoreella siipikarjanlihalla, kun ne tarjotaan myytäväksi kuluttajalle. Tuoreen siipikarjanlihan ja tuoreesta siipikarjanlihasta saatujen raakalihavalmisteiden välisen kilpailun vääristymisen estämiseksi on tarkoituksenmukaista laajentaa tuoreen siipikarjanlihan määritelmän taustalla oleva periaate koskemaan tuoreesta siipikarjanlihasta saatuja raakalihavalmisteita.
            
         
               (7)
            
            
               Elintarvikkeiden merkintöjä koskevan yhteisön lainsäädännön mukaan merkinnät ja niihin sovellettavat menetelmät eivät saa johtaa ostajaa harhaan varsinkaan elintarvikkeen ominaispiirteiden osalta eivätkä erityisesti sen luonteen, yksilöllisyyden, ominaisuuksien, koostumuksen, määrän, säilyvyyden, alkuperän taikka valmistus- tai tuotantomenetelmän osalta.
            
         
               (8)
            
            
               Jäädytetty tai pakastettu siipikarjanliha on myytävä sellaisenaan tai käytettävä raakalihavalmisteissa, joita pidetään kaupan jäädytettyinä tai pakastettuina, tai lihavalmisteissa.
            
         
               (9)
            
            
               Koska asetuksessa (EY) N:o 1234/2007 säädettyä A-luokan jakamista alaluokkiin A1 ja A2 ja jäädytetyn siipikarjanlihan jakamista alaluokkiin painoluokittain ei käytetä laajasti käytännössä, kyseessä olevat säännökset ovat tarpeettomia ja ne olisi asian yksinkertaistamiseksi poistettava.
            
         
               (10)
            
            
               Asetusta (EY) N:o 1234/2007 olisi näin ollen muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1234/2007 liite XIV tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan 1 päivästä toukokuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 19 päivänä lokakuuta 2009.
      
         
            Neuvoston puolesta
         
         
            Puheenjohtaja
         
         E. ERLANDSSON
         
      
   
   
      (1)  Lausunto annettu 5. toukokuuta 2009 (ei vielä julkaistu virallisessa lehdessä).
   
      (2)  EUVL L 299, 16.11.2007, s. 1.
   
      (3)  EYVL L 173, 6.7.1990, s. 1.
   
      LIITE
      Muutetaan asetuksen (EY) N:o 1234/2007 liitteessä XIV oleva B osa seuraavasti:
      
                  1.
               
               
                  Korvataan I osan 1 kohta seuraavasti:
                  
                              ”1.
                           
                           
                              Rajoittamatta tässä liitteessä olevan, siitosmunien ja siipikarjan poikasten tuotantoa ja kaupan pitämistä koskevan C osan säännösten soveltamista, näitä säännöksiä sovelletaan seuraavista lajeista peräisin olevan tietyntyyppisen ja tiettyä tarjontamuotoa edustavan siipikarjanlihan sekä siipikarjanlihasta tai siipikarjan muista osista saatujen liitteessä I olevassa XX osassa säädettyjen raakalihavalmisteiden ja lihavalmisteiden liiketoimintana tai kauppana tapahtuvaan kaupan pitämiseen yhteisössä:
                              
                                          —
                                       
                                       
                                          kanat (Gallus domesticus),
                                       
                                    
                                          —
                                       
                                       
                                          ankat,
                                       
                                    
                                          —
                                       
                                       
                                          hanhet,
                                       
                                    
                                          —
                                       
                                       
                                          kalkkunat,
                                       
                                    
                                          —
                                       
                                       
                                          helmikanat.
                                       
                                    Näitä säännöksiä sovelletaan myös liitteessä I olevassa XXI osassa tarkoitettuun, CN-koodiin 0210 99 39 kuuluvaan suolaliuoksessa olevaan siipikarjanlihaan.”
                           
                        
            
                  2.
               
               
                  Muutetaan II osa seuraavasti:
                  
                              a)
                           
                           
                              korvataan 2 ja 3 kohta seuraavasti:
                              
                                          ”2.
                                       
                                       
                                          ’tuoreella siipikarjanlihalla’ tarkoitetaan siipikarjanlihaa, joka ei ole jäykistynyt missään vaiheessa jäähdytyksen aikana ja jota on jatkuvasti säilytettävä vähintään –2 °C:n ja enintään +4 °C:n lämpötilassa; jäsenvaltiot voivat kuitenkin vahvistaa hieman erilaisia lämpötilavaatimuksia vähimmäisajaksi, joka tarvitaan tuoreen siipikarjanlihan leikkaamiseen ja käsittelyyn vähittäismyymälöissä tai myyntipisteiden yhteydessä olevissa tiloissa, kun leikkaaminen ja käsittely suoritetaan yksinomaan kuluttajalle paikalla tapahtuvaa tarjontaa varten;
                                       
                                    
                                          3.
                                       
                                       
                                          ’jäädytetyllä siipikarjanlihalla’ tarkoitetaan siipikarjanlihaa, joka on jäädytettävä mahdollisimman nopeasti tavanomaisen teurastusmenettelyn yhteydessä ja jota on jatkuvasti säilytettävä vähintään –12 °C:n lämpötilassa;”
                                       
                                    
                        
                              b)
                           
                           
                              lisätään kohdat seuraavasti:
                              
                                          ”5.
                                       
                                       
                                          ’siipikarjasta saadulla raakalihavalmisteella’ tarkoitetaan siipikarjanlihaa, jauhettu siipikarjanliha mukaan luettuna, johon on lisätty elintarvikkeita, mausteita tai lisäaineita tai jota on jalostettu, mutta ei kuitenkaan siten, että lihan sisäinen lihassyyrakenne olisi muuttunut;
                                       
                                    
                                          6.
                                       
                                       
                                          ’tuoreesta siipikarjanlihasta saadulla raakalihavalmisteella’ tarkoitetaan siipikarjanlihasta saatua raakalihavalmistetta, johon on käytetty tuoretta siipikarjanlihaa. Jäsenvaltiot voivat kuitenkin vahvistaa hieman erilaisia lämpötilavaatimuksia, joita sovelletaan tarvittavana vähimmäisaikana ja vain siinä määrin kuin se on tarpeen tehtaassa tapahtuvan leikkaamisen ja käsittelyn helpottamiseksi valmistettaessa tuoreesta siipikarjanlihasta saatuja raakalihavalmisteita;
                                       
                                    
                                          7.
                                       
                                       
                                          ’siipikarjanlihavalmisteella’ tarkoitetaan asetuksen (EY) N:o 853/2004 liitteessä I olevassa 7.1 kohdassa määriteltyä lihavalmistetta, johon on käytetty siipikarjanlihaa.”
                                       
                                    
                        
            
                  3.
               
               
                  Muutetaan III osa seuraavasti:
                  
                              a)
                           
                           
                              kumotaan 1 kohdan toinen alakohta;
                           
                        
                              b)
                           
                           
                              korvataan 2 kohdan johdantovirke seuraavasti:
                              ”Siipikarjanlihaa ja siipikarjanlihasta saatuja raakalihavalmisteita pidetään kaupan seuraavin edellytyksin:”;
                           
                        
                              c)
                           
                           
                              kumotaan 3 kohta.